cyanic-selkie/wikianc huggingface dataset:
Elektronisk fotlenke
Norge
Hovedpoenget med å la noen sone med elektronisk fotlenke er ideen om at domfelte skal sone en straff uten å bli påført tap av arbeid/avbrudd fra utdanning/fravær fra familie. Dermed økes sannsynligheten for at domfelte kan vende tilbake til et normalt liv etter soning.
Sotho
Fabler
Fabler er fortellinger som har dyr i hovedrollene og som er ment å være belærende. Eksempel på fabel (den norske versjonen er fritt oversatt):
Asker batteri
Radarområdet (C-området) var plassert ved Hagahogget på Bergsåsen i Asker, omtrent 450 meter over havet. Noen av installasjonene i C-området finnes fortsatt, blant annet en radom fra 1970 med interiør (denne er nå fjernet) og en bunker med ABC-sluse. Senere har Telenor benyttet området til antenner.
Den blå divisjon
Bakgrunn
På tross av at Franco holdt Spania utenfor andre verdenskrig lot han frivillige melde seg til den tyske hæren (Wehrmacht) på den betingelsen at de kun skulle kjempe på østfronten mot Sovjetunionen. På den måten kunne han opprettholde Spanias nøytralitet, samtidig som han hjalp Tyskland som takk for hjelpen han mottok under den spanske borgerkrigen (Legion Condor).
Hailun
Befolkningen var på 792,505 innbyggere i 1999.
Fylkesvei 553 (Rogaland)
2019 ble veien del av fylkesvei 4692.
Tønder kommune
Kommunen grenser mot Tyskland i sør og har to grenseoverganger.
Tieli
Tieli (kinesisk: 铁力; pinyin: Tiělì) er et byfylke i provinsen Heilongjiang i Folkerepublikken Kina. Det ligger i byprefekturet Yichun.
Thy
Geografi
Kirkelig hører Thy som det øvrige området nordenfjords til Aalborg stift.
Nowellkodeksen
Skader
I middelalderen kan det ha blitt oppbevart i klosterbiblioteker frem til klostrene ble oppløst under Henrik 8. i 1536-40. Laurence Nowell fra Lichfield skal ha erhvervet det og gitt det videre til sir Robert Cotton. I 1700 ga Robert Cottons sønnesønn John Cotton sin farfars bibliotek til offentligheten. Det ble ivaretatt av et utvalg, og Humfrey Wanley omtalte manuskriptet i Catalogue of Anglo-Saxon Manuscripts, 1705. Det var lagret i sir Robert Cottons hus til 1722, så overført til Essex House og videre til Ashburnham House i Westminster som en sikkerhetsforanstaltning. Men natt til 23. oktober 1731 brøt det ut brann der mange manuskripter ble ødelagt, også Beowulfkvadet. Mens manuskriptet i seg selv overlevde, ble sidenes ytterkanter av brent. Det ble ikke gjort noen seriøse forsøk på restaurering før på 1800-tallet, da margene hadde mørnet uopprettelig, og kantene på mange av sidene er nå uleselige. Men i 1787 og 1789 klarte Grímur Jónsson Thorkelin og hans medarbeidere å foreta avskrifter av verket.
Almandin
Funn i Norge
I Norge er almandin funnet på en rekke lokaliteter, som Andøya, Fauske, Fjaler, Harstad, Iveland, Jotunheimen og Kongsberg.
Loppa
Etymologi
Kommunen har sitt navn etter øya Loppa, som stammer fra norrønt og betyr «hånd».
Tellbar
Definisjon
To mengder er like store – de har samme kardinalitet – hvis det finnes en en-til-en-korrespondanse mellom elementene i mengdene. At det finnes en en-til-en-korrespondanse mellom to mengder A og B, betyr at man for ethvert element i A kan finne et element i B slik at ethvert element i B korresponderer med nøyaktig et element i A. For eksempel er mengdene {a,b,c,d,e} og {1,2,3,4,5}, like store fordi man har korrespondansen a1, b2, c3, d4, e5. Denne korrespondansen kan også uttrykkes ved å si at begge mengdene har fem elementer.
En uendelig mengde A er tellbar, hvis det finnes en en-til-en-korrespondanse mellom A og mengden av de naturlige tallene, \mathbb{N}.
Malkangiri (distrikt)
Demografi
Barn i alderen 0 til 6 år utgjorde 17,24 % i 2011 mot 17,81 % i 2001. Antallet jenter i den alderen per tusen gutter er 979 i 2011 mot 982 i 2001.
The Rasmus
De første årene (1994–1998)
Bassisten Eero Heinonen og sangeren Lauri Ylönen ble kjent da de var ni år gamle. I begynnelsen av 1990-årene møtte de gitaristen Pauli Rantasalmi på Skomakarböle gymnas. Litt senere møtte de også trommisen Janne Heiskanen på samme skole. Sent i 1994 bestemte de seg for å starte et eget band på skolen. Ingen av medlemmene hadde tatt noen formell musikkundervisning, men de hadde lært seg å spille på egen hånd. Bandmedlemmene begynte deretter å skrive og spille sin egen musikk.
Bandet ville ikke å spille coverlåter, siden det ifølge dem selv ikke er like utfordrende som å skrive og fremføre egne låter Til Peep gjorde de derfor bare én coverlåt, «Ghostbusters», skrevet av Ray Parker Jr.
Nytt plateselskap, trommeslager og navn (1999–2002)
Selv om Hell of a Tester hadde skuffende salg, fortsatte bandet å satse på musikken. Ett år senere byttet Rasmus plateselskap fra Warner Music Finland til det skandinaviske plateselskapet Playground Music. Manageren Teja Kotilainen hadde byttet plateselskap ved årtusenskiftet, og han ble da erstattet med Seppo Vesterinen som også er manager for den finsk gothrock-gruppen HIM. Plateselskapet endret også navn fra Rasmus til The Rasmus. Plateselskapet la til artikkelen the for å skille dem fra den svenske dj-en DJ Rasmus.
I 1999 startet The Rasmus foreningen Dynasty sammen med de finske bandene Kwan og Killer. De tre bandene hadde tidligere arbeidet sammen innenfor musikken, blant annet hadde trommisen Aki Hakala spilt i både Kwan og Killer. Poenget med Dynasty var å understreke og forsterke vennskapet og samarbeidet mellom de tre bandene.
The Rasmus' fjerde studioalbum Into ble sluppet 29. oktober 2001. Ettersom gruppen hadde forlatt plateselskapet Warner Music, ble Into sluppet gjennom Playground Music. Albumet ble produsert i Nord Studios i Stockholm av svenskene Mikael Nord Andersson og Martin Hansen. Aki Hakala, som akkurat hadde startet i bandet, ble raskt inkludert i gruppen. Den første låten han medvirket på, var «Last Waltz».
Hide from the Sun (2005)
Til tross for Hay And Stone, brukte Eero fortsatt like mye tid på The Rasmus. I 2006 gjorde The Rasmus en hel del konserter verden rundt med turneen Hide From the Sun Tour. I februar turnerte de sammen med HIM og glamrockbandet Negative i Russland, Tyskland, Østerrike og Sveits. Etter det fortsatte de sin turné alene i land som Japan, Sør-Afrika, Colombia og Mexico. Senere i september spilte de sammen med det britiske bandet Lostprophets samt det amerikanske bandet Kill Hannah i USA. Etter turneen i USA spilte de 14 konserter til før de vendt tilbake til Finland.
New World og The Rasmus (2011–2012)
Den 30. mars 2011 slapp Lauri Ylönen soloalbumet New World, med hovedsporet «Heavy» som kom ut februar samme år. Albumet var selvprodusert på bandets platemerke Dynasty Recordings. New World nådde en andreplass på den finske albumlisten. I 2011 signerte The Rasmus kontrakt med Universal Music Finland. Kort tid etter begynte bandet arbeidet med sitt åttende studioalbum. Albumets hovedspor, «I'm a Mess» ble første gang fremført 25. februar 2012 under den finske finalen til Eurovision Song Contest 2012, og den var den offisielle sangen for EM i friidrett 2012.
The Rasmus' musikk
Under Into gikk stilen over til pop/rock eller såkalt softrock. Dead Letters hadde innslag av tyngre rock og mindre pop. Dette fortsatte også på Hide from the Sun, der sjangeren også var noe hardere rock. Musikken har med tiden blitt mindre symfonisk, og de eneste instrumentene på nyere album er fiolin og cello.
Dynasty
Dynasty er en finsk forening som ble startet av The Rasmus, Killer og Kwan i 1999. Foreningen skal blant annet styrke vennskap mellom de tre bandene og deres medlemmer. Flere av medlemmene (som Lauri Ylönen og Pauli Rantasalmi) har tatoveringer eller Dynasty-logoen på gitarer og lignende.
Jakob Alexander Jakobsen Wallin
Tiltale, dom og henrettelse
Wallin ble offentlig halshugget på Nordnes i Bergen, kl 9:45 om formiddagen den 25. januar 1876. Motstandere av dødsstraff hadde rykket inn en annonse i Bergens Tidende der de oppfordret folk å til å holde seg borte fra henrettelsen, men rundt 5,000 var likevel møtt frem ved retterstedet.
Presten leste Fadervår da øksen falt. Den døde ble lastet over i likvognen og kjørte til Møllendal gravplass der presten foretok jordpåkastelse, og klokker Grung sang et par salmer før graven ble lukket. Skarpretteren, Theodor Larsen, måtte straks tilbake til hovedstaden Christiania for å forberede neste henrettelse, i Fredrikshald, vel to uker senere, da den svenske giftmordersken Sofie Johannesdatter Heffermehl fikk bøte med livet for å ha myrdet blant annet sine arbeidsgivere med arsenikk. Tre uker senere ble «Svartbækken» halshogd (Kristoffer Nilsen Grindalen) i Hedmark, den siste henrettelsen i Norge i fredstid.
Arendals Fossekompani
Arendals Fossekompani ASA er et privateid, børsnotert selskap med forretningskontor og administrasjon i Arendal. Selskapet er et industrielt investeringsselskap med en rekke investeringer i datterselskaper og tilknyttede selskaper, hvor målet er å bidra til verdiskapning. Selskapet driver dessuten kraftproduksjon i de heleide Bøylefoss og Flatenfoss I/II kraftstasjoner i Froland kommune i Aust-Agder. Bøylefoss er den største kraftstasjonen i Arendalsvassdraget. Selskapet har i begynnelsen av 2023 2200 ansatte i 27 land. Benjamin Kristoffer Golding er ansatt som administrerende direktør.
Investeringer
Konsernets hadde en omsetning på rundt 6,5 milliarder i 2016. De største aksjonærene (77,48%) er Ulfoss Invest AS (26,27 %), Havfonn AS (26,02 %) og Must Invest AS (25,19 %). Selskapets styre ledes av Trond Westlie.
Arkivbilder
Bilder fra utbyggingen av selskapets kraftproduksjon befinner seg på KUBEN i Arendal. Bildene som er fra 1910-1930-tallet viser utbyggingen av damanlegg, strømlinjer og lignende. Bildene er lagret på glassplater, men er digitalisert og tilgjengelige på Digitalt museum.
Mensendieck
Mensendieckfysioterapi
Mensendieckfysioterapi er en aktiv øvelsesterapi der bløtvevsbehandling og avspenning er integrert. Øvelsene er alltid individuelt tilpasset og fremmer muskulær balanse.
Hubble-teleskopet
Drift
Uten vedlikehold vil Hubbleteleskopet slutte å fungere; både gyroskop, navigeringssensorer og batterier vedlikeholdes eller skiftes.
Forslag og forløpere
I 1923 publiserte Hermann Oberth – anses sammen med Robert H. Goddard og Konstantin Tsiolkovsky som den moderne romfartens far – boklen Die Rakete zu den Planetenräumen («Raketten i planetvitenskap»), og beskrev hvordan et teleskop kan bli drevet inn i bane rundt Jorda med en rakett.
Tyrkisk
Tyrkiske språk eller turkotatariske språk er en språkgruppe bestående av minst 35 språk, som til sammen utgjør en språkfamilie. Språkene blir talt fra middelhavet og det sørøstlige Europa i vest til det vestlige Kina, Mongolia og det nordøstlige Sibir i øst. De tyrkiske språkene er antatt utgått fra et prototyrkisk urspråk.
Forbønn
I katolsk og ortodoks kristendom mener man at helgener kan gå i forbønn for de levende. Man henvender seg derfor til helgener og ber om deres forbønn, og mener at helgnene gjennom Gud får kjennskap til dette.
Eksterne lenker
Fürbitte
Norges Luftsportforbund
Norges Luftsportforbund (NLF) er et fleridrettsforbund som organiserer ballongflyging, fallskjermhopping, hanggliding og paragliding, seilflyging, motorflyging, mikroflyging og modellflyging. Luftsport er fellesbetegnelsen for alle disse idrettene. NLF er tilsluttet Norges idrettsforbund og olympiske og paralympiske komité og det internasjonale luftsportsforbundet Fédération aéronautique internationale.
Historie
Norges Luftsportforbund (NLF) var ved stiftelsen i 1971 en paraplyorganisasjon for fallskjermhopping og seilflyging, som på det tidspunkt var godkjent som idretter og tatt opp i NIF. Hanggliding ble tatt opp i forbundet i 1980 og senere også paragliding. Luftsportstinget 2000 vedtok å ta opp de fire siste luftsportsgrenene; ballongflyging, modellflyging, mikroflyging og motorflyging.
Natriumhypokloritt
Farer
I tillegg er natriumhypokloritt i seg selv som nevnt etsende i konsentrert oppløsning.
Andre reaksjoner
Natriumhypokloritt reagerer med eddiksyre og danner hypoklorsyre: NaClO + CH3COOH → HClO + CH3COONa
Henrik Ibsen
Familie og barndom
Knuds far Henrich Johan Ibsen omkom i skipsforlis med skuten «Charitas» (Caritas) utenfor Hesnes da Knud var nyfødt i 1797, og moren Johanne Plesner giftet seg ett år etter med skipperen Ole Paus, som ble Knuds stefar og Henriks sosiale bestefar. I 1799 solgte Ole Paus på en og samme dag Ibsenhuset i Løvestrædet som han hadde overtatt fra ektefellens første ektemann og kjøpte i stedet lystgården Rising fra en søster av sin nye svoger Didrich von Cappelen. Han fikk bygget et nytt representativt våningshus og familien flyttet året etter ut til Rising, der Knud vokste opp sammen med sine mange halvsøsken. Marichen vokste opp i den store Altenburggården i sentrum av Skien med foreldrene Johan Andreas Altenburg og Hedevig Paus, en søster av Knuds stefar. Altenburg var skipsreder, trelasthandler og eide et stort brennevinsbrenneri på Lundetangen, og etter hans død overtok Hedevig forretningen i 1824. Søskenene Hedevig og Ole Paus var fra Lårdal i Øvre Telemark der familien Paus hadde vært embetsmenn i århundrer; sammen med en tredje søster flyttet de i ung alder til Skien mot slutten av 1700-tallet og etablerte seg i byens kjøpmannsborgerskap med hjelp fra slektninger i familien Blom. Oles og Hedevigs familier på Rising og i Altenburggården hadde et nært forhold. Knuds eldste halvbror Henrik Johan Paus – oppkalt etter Knuds avdøde far – vokste selv opp i Altenburggården med Marichen, og barna på Rising og i Altenburggården har blitt beskrevet som en utvidet søskenflokk i sosial forstand. Gjennom stefarens familie var Knud oppvokst som Marichens nære slektning.
Haave skriver at de kildene som kjente Henrik i barndommen beskrev ham som «en gutt som ble skjemt bort av sin far, som likte å være kreativ i ensomhet, og som provoserte jevnaldrende med sin overlegenhet og arroganse». Henrik drev med modellteater, som tidlig på 1800-tallet særlig var en populær syssel for gutter fra borgerlige hjem i Europa. I kontrast til faren, som var svært selskapelig og spøkefull med et lyst og vennlig uttrykk, ble Henrik beskrevet som en mer innadvendt personlighet; Johan Kielland Bergwitz hevdet at «det er med Slekten Paus at Henrik Ibsen har de mest utprægede Gemytegenskaber fælles». En av søstrene Cudrio på nabogården som kjente ham i barndommen fortalte at «han var uhyre ful og ondskapsfuld og banket os gjorde han ogsaa. Men da han blev stor, blev han uhyre vakker, men det var ingen som likte ham, for han var saa ful. Det var ingen som vilde være sammen med ham.»
Betydningen av Ibsens barndom og faglig revurdering
Både Nygaard og Haave fremhever at Skien var en av Norges viktigste og mest internasjonalt orienterte byer, og slett ingen bakevje eller provinsby slik det ofte har blitt fremstilt; frem til ut på 1800-tallet var Skien en viktigere handelsby enn Christiania. Haave påpeker at Ibsenfamilien gikk økonomisk og sosialt i oppløsning i 1850-årene, men at det skjedde lenge etter at Henrik hadde flyttet hjemmefra, på et tidspunkt han var iferd med å slå gjennom som dramatiker; Haave skriver at «historien om familien Ibsen handler om en patrisierfamilie som kollapser under etableringen av den moderne og demokratiske rettsstaten Norge i årene fra 1814 til 1905». Ifølge Haave og Nygaard passet den tradisjonelle fortellingen om Ibsen inn i bildet av det store kunstnergeniet som slo gjennom mot alle odds, mens Ibsens borgerlige bakgrunn og antiegalitære sider ble nedtonet for å passe inn i det norske nasjonsbyggingsprosjektet. Nygaard uttalte at Ibsen har en «enestående overklassebakgrunn» og er et resultat av at Norge har vært et rikt land veldig lenge, og oppsummerte omveltningen i forståelsen av Ibsens barndom som at alle de populære forestillingene om Ibsen er feil.
Catilina av Brynjolf Bjarme
I Grimstad fikk Ibsen de intellektuelle vennene Christopher Due og Ole Schulerud. De tre var mye sammen og drøftet eksistensielle spørsmål. Ibsen var alt da mye av en opprører. I denne tiden skrev han, i tillegg til en rekke dikt, også sitt første drama, Catilina, dels inspirert av latinpensum, dels av stemningene rundt revolusjonsåret 1848. Catilina, en tragedie på blankvers, kom ut i Christiania i 1850 under pseudonymet Brynjolf Bjarme. Forfatteren var da 22 år gammel. Da det ikke var noe forlag som ville gi det ut, ble utgivelsen bekostet av Ole Schulerud som brukte en liten arv til formålet. Han innså at Catilina var et løfterikt arbeid. Det solgte imidlertid lite, og mye av opplaget endte som makulatur.
Modningsårene 1850–63
Våren 1853 i Bergen forelsket Ibsen seg heftig i den 16 år gamle Rikke Holst (en kusine av Sofie Holst, som Ibsen kjente fra Grimstad). Første pinsedag 1853 gikk den nyforelskede Ibsen med en gruppe fra Det Norske Theater i Bergen på fottur opp Ulriken. Dette inspirerte ham til Vi vandrer med freidig mot. Han og Rikke forlovet seg i hemmelighet, men hennes far forbød forholdet. Ibsen omtalte i brev til Peter Hansen 28. oktober 1870 sin forlovelse som et «hurtigt knyttet og voldsomt afbrudt liebschafts-forhold», som imidlertid inspirerte ham til Fru Inger til Østeraad. Rikke Holst giftet seg 12. juni 1856 med kjøpmannen Carl Tresselt. Hun og Ibsen møttes igjen da han besøkte Bergen i 1885.
Follobanen
Behov for økt kapasitet
Frem til Follobanen åpnet, var sørkorridoren (Østfoldbanen, E6 og E18) sterkt overbelastet gjennom Oslo og Follo i rushtiden. I perioder med høytrafikk ble Østfoldbanen gjennom flaskehalsen Oslo–Ski utnyttet mer enn den er dimensjonert for. Kapasitetsbegrensningen gjorde at regiontogene ble forsinket av lokaltogene også når sistnevnte holdt rutetidene. Forsinkelsene forplantet seg utover i jernbanenettet. Når kapasiteten på jernbanen er sprengt, må godstransporten legges til landeveiene (E6 og E18). På landeveiene er snittshastigheten i rushtidene under 40 kilometer i timen, og bussene er overfylte og forsinkede.
Fra idé til reguleringsplan
Tre ulike konsepter ble vurdert for nytt dobbeltspor mellom Oslo og Ski:
Planprogram
Det første planprogrammet for nytt dobbeltspor Oslo–Ski møtte kritikk blant annet fra Norsk Bane, fordi det ikke la godt nok til rette for en fremtidig høyhastighetsbane til kontinentet. 13. september 2010 fastsatte Samferdselsdepartementet (SD) nytt planprogram for Follobanen. I planprogrammet fra 2010 het det blant annet: «Størstedelen av det nye dobbelsporet på den 22 kilometer lange strekningen Oslo S – Ski skal bygges med én sammenhengende tunnel, med to atskilte løp. Tunnelen får en lengde på om lag 19 kilometer og vil bli Norges lengste jernbanetunnel.» «SD er opptatt av at Follobanen skal kunne inngå som del av en ev. framtidig høyhastighetsbane fra Oslo mot Göteborg/København. SD legger til grunn at det i det videre utredningsarbeidet vurderes løsninger for Follobanen som ikke er til hinder for en ev. framtidig høyhastighetsbane med en dimensjonerende hastighetsstandard på 250 km/t eller mer.» «SD ber om at Jernbaneverket starter opp utredning og planarbeid for Bryndiagonalen i tilknytning til Oslo–Ski-prosjektet.»
Bryndiagonalen, en mulig fremtidig tverrforbindelse mellom Follobanen og Hovedbanen, vil kunne avlaste sørkorridoren for både gods og persontrafikk. Samferdselsdepartementet gav Jernbaneverket retningslinjer om at utredning og planarbeid for en slik forbindelse knyttes til prosjektet Follobanen, slik at forberedende byggearbeider (avgreningen) kan utføres samtidig med Follobanen. Dette for å unngå at en eventuell senere bygging av Bryndiagonalen kommer i veien for trafikken over Follobanen.
Oslo kommune
Riksantikvaren forutsatte i konsekvensutredningen at bevaringsforholdene for de kulturlagene som ikke måtte fjernes, ble sikret for fremtiden, og at Klypen ble overdekket som et avbøtende tiltak for tapte kulturlag. I reguleringsplanen vedtok Oslo bystyre at jernbanesporene skulle senkes 0,5 meter lavere ned i Klypen enn JBVs forslag. Det vil si at den i fremtiden overdekte Klypen-skjæringen i mindre grad blir en langstrakt «hoppbakke» gjennom den lavtliggende ruinbyen. Drivkraften for senkingen av sporene var hensynet til middelalderbyen inklusive visjonen av full gjenåpning av Alnaelva fra marka til fjorden innen 2020 (jamfør også Kommunedelplan for Alna miljøpark vedtatt av Oslo kommune i 2008).
Nykirken i Bergen
Nykirken har mansardtak og klokketårn. Det nåværende tårnets hjelm og spir ble bygget etter eksplosjonsulykken 20. april 1944. Kirken har prekestolalter.
Historikk
Else Bjørnson fortalte om sin farmor Karoline Bjørnson at hun brukte å si som et ordtak fra Bergen:
Henrik Ibsen
Utlendighet og internasjonalt gjennombrudd
I 1881 reiste han på nytt til Sorrento (der han hadde fullført Peer Gynt i 1867) og tok inn på Hotel Tramontano. Hotellet er kjent for de mange forfatterne som har bodd der blant andre Lord Byron, Goethe, Keats og Walter Scott. Torquato Tasso ble født i bygget. Ibsen var der fra juni til oktober og fullførte Gengangere.
Follobanen
Åpning og driftsproblemer
Bane NOR stresstestet Blixtunnelen med rundt 200 tomme tog i starten av desember. Første nordgående avgang var Mossetoget (R21) fra spor 4 på Ski stasjon klokken 07:24 søndag 11. desember 2022. Toget ankom Oslo S i spor 1 klokken 07:34 og ble møtt av presse på perrongen. Togsettet dro tilbake mot Moss 07:50.
Granskning
I tillegg foretok Bane Nor både en intern granskning og en ekstern gransking av saken i regi av PWC.
Henrik Ibsen
Peer Gynt
Nasjonaleposet Peer Gynt (1867) var en satirisk fantasi om en skryteglad egoist, den lettsindige og uansvarlige Peer, en figur fra norsk folklore. Peer dagdrømmer seg gjennom livet og unngår alle personlige, individuelle valg. Det som til syvende og sist blir Peers frelsesmulighet er Solveig og hennes valg og kjærlighet til ham. Men knappestøperen lar slutten stå åpen også her: «Ved siste korsvei vi møtes, Peer / og så får vi se om ... jeg sier ikke mer». Det er liten tvil om at tematikken skrev seg fra Ibsens desillusjonering og forakt for sine landsmenn, et ambivalent forhold som var avgjørende i hans diktning.
Ibsen oppfattet selv Peer Gynt som et lesedrama. Det er alt for langt til å spilles i sin helhet på en kveld. Verseforma og en del av de dramatiske scenene (som for eksempel to skipsforlis) kan også skape vanskeligheter. Likevel er Peer Gynt blant Ibsens mest spilte stykker. Den livlige handlinga, de glitrende replikkene og appellen til skikkelser som Peer og Mor Åse har gjort at teatre gjerne lager sine egne redigeringer av stykket ned til et format der det blir spillbart.
I 1874 bestemte Ibsen seg for å lage en teaterversjon av Peer Gynt. Norges teatertradisjon på den tiden var basert på operetter og musikkspill, og Ibsen ante at dette stykket behøvde skikkelig musikk for å lykkes – og ba Edvard Grieg om å komponere denne. Den nye produksjonen ble først satt opp 24. februar 1876 i Christiania Theater.
De Unges Forbund
På denne tida hadde nettopp stortingsgruppa som skulle bli grunnlaget for partiet Venstre organisert seg, og i Steensgaard kjente folk igjen både Bjørnstjerne Bjørnson og andre ledende politikere på hans fløy. Bjørnson hadde få år tidligere gitt Ibsen hjelp til å reise til Italia, og stykket ble derfor også oppfattet som svært utakknemlig. Det vakte stor sinne på venstresida og ble møtt av organiserte pipekonserter på teatret.
Samfundets støtter
Samfundets støtter fra 1877 tar for seg en velstående og hyklersk forretningsmann, hvis risikable kurs nesten tar livet av hans sønn. Kvinnefrigjøring og de unges kamp for å frigjøre seg fra de gamle er også sentrale temaer.
Enkelte kritikere har fremholdt at stykkets største svakhet er den lykkelige slutten: Etter å ha stått frem som en kynisk spekulant som er villig til å sende andre i døden, står «hovedskurken» frem som angrende synder, og alle forsones til slutt. Det gjør slutten lite troverdig. Samtidig har det vært hevdet at en mer besk slutt kunne bli for sterk og samfunnskritisk for mange på den tid da stykket ble skrevet.
Et dukkehjem
Et dukkehjem blir ofte tolket som Ibsens viktigste innlegg i debatten om kvinnerettigheter og har lenge blitt hyllet av feminister som et stort bidrag til kvinnefrigjøringen. Ibsen selv sa senere at han ikke hadde tenkt spesielt på kvinnefrigjøring da han skrev, men på menneskefrigjøring. Samtidig satte han stor pris på den støtten han fikk fra de radikale kvinneorganisasjonene, deltok gjerne på tilstelninger de laget til ære for ham og snakket blant annet om kvinnefrigjøring i den eneste politiske talen han holdt da han kom tilbake til Norge.
Gengangere
Gengangere fra 1881 og ble skrevet mens Ibsen oppholdt seg i Sorrento. Dramaet rører ved en rekke kontroversielle og forbudte temaer som syfilis, incest, ekteskap som institusjon, barn utenfor ekteskap, sosiale konvensjoner som ødeleggere av frihet og et lykkelig liv, og ikke minst aktiv dødshjelp. Ibsen anvender en retrospektiv teknikk som på en meget effektiv måte utfordrer ikke bare stykkets karakterer og dets samtid, men også vår egen tid.
Stykket er enda strammere, kortere og med færre personer enn Et Dukkehjem. Hovedrollen, fru Alving, er mer allsidig tegnet enn Nora, og er blitt en av de store drømmerollene for kvinnelige skuespillere. Slutten er kanskje den følelsesmessig sterkeste som Ibsen noen gang skrev.
Hedda Gabler
Hedda Gabler er en slags Nora Helmer på vranga. Nora har romantiske ideer om ekteskap, kjærlighet, samliv og så videre. Hedda har et dypt kynisk syn på det alt sammen, hun ser på alt sånt som trappetrinn på vei til sosial status i et spill der hun satser alt for å vinne. Samtidig er hun dypt utilfreds med dette livet, og drømmer uklart om noe helt annet. Når Noras illusjoner brister overveier hun selvmord, men isteden går hun ut av det gamle livet sitt som en fri kvinne. Når Hedda oppdager at den sosiale klatringa hennes ikke kan gi henne noe av det hun ønsker seg ser hun ingen utvei, men skyter seg.
Dette har gjort Hedda Gabler til en av de store ønskerollene for kvinnelige karakterskuespillere. I Ibsens samtid gjorde hun voldsomt inntrykk, ikke minst ved teatrene, der kvinneskikkelser som var søte, myke, snille og ofte dumme dominerte. I England fikk Hedda spesielt mye å si for en del radikale unge skuespillerinner. Noen av dem, som senere ble ledende i kampen for kvinnelig stemmerett sa senere at å spille Hedda Gabler hadde vært viktig for at de ble aktive i stemmerettskampen.
Museer
Disse tre museene samarbeider i nettverket Ibsenmuseene i Norge.
Skulptur mm
Peer Gynt-parken er en skulpturpark på Løren i Oslo, anlagt i Ibsenåret 2006 av Selvaag, selskapet som står bak boligbyggingen i Løren-området.
Norrland
Norrland består av landskapene Gästrikland, Hälsingland, Härjedalen, Jämtland, Ångermanland, Lappland, Medelpad, Norrbotten og Västerbotten. Landskapene Jämtland og Härjedalen samt den nordligste delen av Dalarna ble erobret fra Norge i 1645.
Spansketrappen
Historikk
Spansketrappen er designet av Francesco De Sanctis etter generasjoner med intense diskusjoner om hvordan den bratte, kuperte skråningene opp til kirken skulle urbaniseres. På 1600-tallet bestemte de franske eierne av Trinità dei Monti seg for å forbinde kirken med Piazza di Spagna ved hjelp av en trapp med en rytterstatue av Ludvig XIV på toppen. Pave Alexander VII var imidlertid ikke så glad ved tanken på en statue av en fransk konge i pavebyen, og først på 1720-tallet kom man frem til løsningen, som ble en stor trapp med flere avsatser. Trappen ble anlagt i årene 1723–1725, og har blitt restaurert flere ganger, siste gang i 1995.
Skogsalatpraktvikler
Skogsalatpraktvikler (Phalonidia gilvicomana) er en sommerfugl som tilhører familien viklere (Tortricidae).
Uppland
Uppland er et landskap i Svealand i det østlige Sverige. Uppland grenser i sør til Södermanland, i vest til Västmanland, i nordvest til Gästrikland og i øst til Østersjøen. Landskapet har 150,000 synlige fornminner.
HTC Smart
Den har trykkfølsom (resistiv) berøringsskjerm på 2,8 tommer. Menysystemet er HTCs brukergrensesnitt Sense, og kameraet er på 3 megapiksler.
Cale Yarborough
1960-tallet
Yarborough kjørte for Banjo Matthews i begynnelsen av 1966-sesongen. Til tross for to påfølgende andreplasser forlot han teamet tidlig i sesongen, og avsluttet bak rattet i Wood Brothers #21 Ford. Han vant to løp i 1967-sesongen, Atlanta 500 og Firecracker 400 for Wood Brothers, men havnet på 20.-plass sammenlagt, fordi han kun deltok i 17 løp. Etter å ha kjørt det første løpet i 1968, Middle Georgia 500, for Bud Moore Engineering, med en 21.-plass, kjørte Yarborough resten av sesongen for Wood Brothers, vant både Daytona 500 og Firecracker 400, og avsluttet sesongen på en 17.-plass sammenlagt etter seks seire i løpet av sesongen. I 1969 vant han bare to løp, men startet som nummer én seks ganger.
1970-tallet
Yarborough fortsatte som fører for Wood Brothers i 1970, hvor han tok tre seire og fire pole position, men startet kun i 19 løp og endte dermed på en 34.-plass sammenlagt. Etter sesongslutt forlot Yarborough Wood Brothers-teamet, og kjørte fire løp i 1971 for Ray Fox i #3 Plymouth. Påfølgende sesong, 1972, kjørte han fem løp, og det beste var på Michigan International Speedway for James Hylton. Han avsluttet sesongen med to topp-ti-plasseringer bak rattet for Hoss Ellingtons team. I 1973 kjørte Yarborough alle løp for første gang i sin karriere, bak rattet i Richard Howards #11 Kar-Kare Chevrolet, og vant fire seire samt 19 topp-ti-plasseringer, noe som plasserte han på andreplass sammenlagt.
Yarborough startet 1979-sesongen med Busch som hovedsponsor, og ved å slåss med Donnie og Bobby Allison på direktesendt TV etter Daytona 500-løpet, da Donnie og Yarborough krasjet mens de slåss om ledelsen. Dette var historiens første TV-sendte NASCAR-løp, og denne konfrontasjonen blir ofte kreditert for å være en av grunnene til at publikum fikk øynene opp for NASCAR. Yarborough vant fire løp den sesongen, og avsluttet på en fjerdeplass sammenlagt.
Eierskap
RCA ble teamets nye hovedsponsor i 1995, og Mayfield kjørte inn til en åttendeplass på Pocono Raceway. I 1996 tok Mayfield to topp-fem-plasseringer, men mot slutten av sesongen forlot Mayfield teamet for å kjøre for Michael Kranefuss. Kranefuss' tidligere fører, John Andretti kom til bil #98, og kjørte inn til en femteplass på Martinsville Speedway. I løpet Pepsi 400 lå han i ledelsen i 113 runder, og vant Yarboroughs eneste løp som bileier.
Kurdistan
Etter første verdenskrig
I hele det 20. århundre utkjempet kurderne det de selv omtaler som peshmerga, et kurdisk ord som bokstavelig talt betyr «foran døden» («pesh» betyr «foran» og «merga» betyr «døden»), altså «den som ofrer seg» for folket og nasjonen. Peshmergaen rettet seg mot de respektive arabiske, tyrkiske og persiske herskerne.
Tyrkia
Kurdiske navn er bare tillatt så lenge de skrives med bokstaver som finnes i det tyrkisk-latinske alfabetet, noe som ifølge Den europeiske menneskerettsdomstolen ikke strider mot menneskerettighetene. .
Syria
De fleste kurdiske-dominerte områdene i Syria er i dag utenfor regimets kontroll, og holder også avstand til opposisjonen, som nekter å garantere kurdiske rettigheter. 11 kurdiske partier er organisert i koalisjonen KNC, som støttes av den kurdiske regjering i Nordirak. Ifølge en samarbeidsavtale mellom PYD og KNC skal de kurdiske områdene styres av partene i samarbeide, men i praksis er PYD den overlegent sterkeste parten.
Marina Wandruszka
Marina Wandruszka (født 1954 i Wien) er en østerrikskfødt tysk klassisk teaterskuespillerinne. Hun er oppvokst i Wien og Venezia, og studerte skuespill i Wien. Wandruszka har siden 1985 vært fast knyttet til Thalia Theater i Hamburg, og har tidligere vært engasjert ved teatre i Bremen og Zürich. Hun har også virket som teaterregissør ved Staatstheater Braunschweig, Staatstheater Schwerin, Schauspielhaus Dortmund, Nürnberger Oper og i Nederland, samt for TiK (Thalia in der Kunsthalle). Hun har oversatt stykker av Carlo Goldoni fra italiensk og underviser også ved Hamburger Hochschule für Darstellende Kunst. I tillegg til teaterroller har hun hatt noen få filmroller, bl.a. som forsvarsadvokat i Stammheim.
Myklebust barne- og ungdomsskule
Myklebust barne- og ungdomsskule er en offentlig grunnskole i Vanylven kommune i Møre og Romsdal.
Skolen tar imot elever fra 5. til 10. trinn.
Abraham Dreyer
Ved siden av dommerembetet hadde Dreyer en karriere i bergforvaltningen. Han var overbergamtsforvalter nordenfjells før han ble lagmann, og ble bergråd i 1721.
Gylden gullrispraktvikler
Utseende
En nokså liten (vingespenn 13-15 millimeter) vikler. Forvingene er forholdsvis brede og avrundede, okerfargede med et mørkgrått tverrbånd og mørk spiss. Bakvingen er gråbrun.
Arne Tiselius
Arne Wilhelm Kaurin Tiselius (født 10. august 1902 i Stockholm, død 29. oktober 1971 i Uppsala) var en svensk kjemiker og professor i biokjemi ved Uppsala universitet. Tiselius ble tildelt Nobelprisen i kjemi i 1948.
Egeria (pilegrim)
I ettertid
En norsk oversettelse ved navn Egerias reise til det Hellige land ble utgitt i 1991, i serien Thorleif Dahls kulturbibliotek.
Simen Staalnacke
I 2008 satt han i dommerpanelet i TV-serien Skaperen,. I 2009 deltok han i Zebra Grand Prix på lag med Kathrine Sørland.
IOGT Junior
IOGT Junior er en organisasjon for barn og ungdom mellom 6 og 14 år. Organisasjonen tilbyr trygge miljøer der barn kan utvikle seg, møte utfordringer, ta ansvar og ha gode opplevelser.
Debagarh (distrikt)
Demografi
Ved folketellingen i 2011 var det 312,164 innbyggere i distriktet, mot 274,108 i 2001. Den urbane befolkningen utgjør 7,16 % av befolkningen.
Bislett stadion
Nye Bislett
Nye Bislett stadion har 15 400 tilskuerplasser ved friidrettsstevner og fotballkamper. Ved konserter kan stadionet romme 17 000 tilskuere, 9000 på tribunene og 8 000 på banen.
Bislett som skøytearena
Det største enkeltarrangementet var skøyteløpene under OL i 1952, der Hjalmar Andersen tok tre gullmedaljer.
Bislett har ved flere anledninger kunnet fremby rekordis, og det er gjennom tidene satt ti verdensrekorder på enkeltdistanser og fem sammenlagt. 26. januar 1963 satte Knut Johannesen verdensrekord på 5000 m med 7.37,8, og slettet dermed Boris Sjilkovs åtte år gamle rekord fra Medeo-banen i Alma Ata. Under VM i 1965 satte Jonny Nilsson verdensrekord med 7.33,2. I 1966 satte Fred Anton Maier verdensrekord på 10 000 m med 15.32,2, og under EM i 1968 underskred han sin egen gjeldende rekord med nesten ti sekunder, og gikk inn til 15.20,3. To ganger senere er det blitt satt verdensrekord på 10 000 m på Bislett, og begge gangene ble rekorden tatt tilbake fra Medeo: under EM i 1976 gikk Sten Stensen på 14.50,31, og under EM i 1982 kom Tomas Gustafson inn på 14.23,59 – Bisletts siste verdensrekord.
Høyhastighetsbane
Historie
Hovedhinderet for masseutbredelse av høyhastighetsbaner har vært høye kostnader grunnet kravene til infrastruktur, fordi fysiske lover gjør konsekvensene av togkollisjoner, avsporinger og andre ulykker langt mer alvorlige når farten øker. De fleste jernbaneselskaper og –tilsyn har strengere sikkerhetskrav for høyhastighetsbaner enn for andre jernbaner. Fysiske lover gjør også at kravene til kurveradien, akselerasjonslengden og bremselengden under ellers like forhold øker med kvadratet av hastigheten. Planoverganger unngås som regel.
De strenge sikkerhetskravene har virket. Japan og Frankrike, som har lengst erfaring med høyhastighetsbaner, har helt klart å unngå togulykker med drepte eller alvorlig skadede på slike baner, bortsett fra at en mann omkom da han ble klemt i hjel av en dør på et Shinkansen-tog. Også i andre land med høyhastighetsbaner er sikkerheten meget høy, det vil si få omkomne og alvorlig skadede i forhold til transportarbeidet. Eschede-ulykken og Wenzhou-kollisjonen er likevel eksempler på ulykker som neppe ville ha blitt så katastrofale hvis hastigheten hadde vært lavere.
Norge
Norge bygger for tiden ut rundt 100 km relativt rask jernbane rundt Oslo. Men for å få et komplett høyhastighetsnett gjenstår minst 1 200 km til Bergen, Stavanger, Trondheim og Sverige i retning København og Stockholm. Den tyske jernbaneeksperten Jørg Westermann har via selskapet Norsk Bane gang på gang fått støtte i Stortinget til utredning av et lyntognett, basert på flerbruksbaner, i Sør-Norge på 2 000 km. Gjennom 25 år har Westermann ligget i ordkrig med Jernbaneverket om utbyggingsstrategi for jernbanen i Norge. Mens Jernbaneverket bare vil bygge ut linjene rundt de store byene, vil Westermann avskaffe store deler av flytrafikken. Og mens norsk jernbane er tungt subsidiert, hevder Westermann at hans lyntognett ville gått med store overskudd. Fordi utkantstrøkene mellom de store byene i Sør-Norge får togstasjoner i Westermanns lyntognett, har han blitt sett på som en frelser blant mange i disse dalstrøkene. Med reisetid til de store byene på 1 time i stedet for 3-4 timer, ville distriktene tjent stort på stoppmønsteret. Derimot har Westermann ikke fått særlig støtte i InterCity-trianglet, selv om flere byer som Sarpsborg, Kongsberg og Gjøvik ville fått 30 minutters reisetid til Oslo med lyntog, mot 60-120 minutter med InterCity-strategien til Jernbaneverket.
Europa
[[File:High Speed Railroad Map of Europe.svg|thumb|upright=1.5|Høyhastighetsbaner i Europa
Nord-Amerika
I 2010 utpekte Obama-administrasjonen seks delområder hvor de vil satse på høyhastighetsbaner: Samlet lengde på de tenkte banene vil være rundt 14 000 km, noe som omtrent tilsvarer lengden Europas lyntogstrekninger inkludert de som er under bygging. De seks satsingskorridorene betjener i sum alle USAs 40 største byområder unntatt Phoenix, Denver, Salt Lake, Las Vegas og Nashville.
På grunn av de enorme avstandene vil et sammenhengende nett av lyntogbaner i Nord-Amerika bli svært dyrt og omfattende, og oppimot et døgns reisetid mellom befolkningstyngdepunktene på kystene.
Rotasjonsellipsoide
En rotasjonsellipsoide (også kalt sfæroide eller omdreiningsellipsoide) er det omdreiningslegemet som oppstår når en ellipse roterer rundt en av sine akser. Således er legemet, som er en lukket og krum andregradsflate, et spesialtilfelle av en ellipsoide hvor to av de tre aksene er like lange. Ordet sfæroide er satt sammen av ordene sfære (kule) og ellipsoide og antyder således at en sfæroide er et legeme mellom en kule og en ellipsoide. Den ser ut som en «flattrykt» eller «utdratt» kule, selv om en kule i prinsippet også kan betraktes som en rotasjons­ellipsoide. Formen og størrelsen av en rotasjonsellipsoide bestemmes av formen og størrelsen til dens tverrsnitt langs rotasjonsaksen, det vil si av ellipsen som brukes for å frembringe den. Dette kan formuleres på flere måter.
Nonneseter kloster (Bergen)
Arkeologiske utgravninger
Kirken var opprinnelig omkring 33 meter lang, utvendig målt, og var orientert nordvest-sørøst, heller enn vest-øst. Etter at koret ble utvidet på andre halvdel av 1200-tallet, strakte kirken seg omkring femti meter, inkludert tårnfot og kor. Koravslutningen var enten rett eller apsidal, men sannsynligvis rett på grunn av funn av sprosser og poster av et stort grindverksvindu. Gulvet i kirken var dekket med glaserte kvadratiske teglfliser i rødt, grønt og gult.
Når vi nå vet at Nonneseter ble grunnlagt som et benediktinerkloster, er ikke tårnfoten fullt så mystisk. Tårnfoten, som kan dateres til første halvdel av 1100-tallet, kan meget godt være Bergens eldste stående bygning.
Skagen (Stavanger)
Skagen er i dag en gate i Stavanger som går parallelt med Vågen fra Torget til Holmen. I dag er Skagen en av byens livligste gater. Gaten har flere av Stavangers eldste bygg og flere butikker, utesteder og kontorer. Skagen 18 på sjøsida av Skagen, er blant byens eldste og mest kjente bygg.
Fra Prostebakken til Felthusalmenningen
Sjøhusrekken er i hovedsak som den ble bygget opp igjen etter bybrannen i 1684, men husene har likevel blitt ombygd og påbygd gjentatte ganger.
Hertugdømmene
Hertugdømmet Slesvig var et dansk len, mens hertugdømmene Holsten og Lauenborg var tyske len. Den danske kongen var dermed både hertug eller medhertug og lensherre i hertugdømmet Slesvig, mens han som hertug eller medhertug i Holsten måtte hylle den tyske keiser.
Kinas riksvei 219
Kinas riksvei 219 (G219) løper langs Folkerepublikken Kina sørvestre grense, fra Kargilik i den autonome region Xinjiang til Lhazê i den autonome region Tibet. Den er 2743 kilometer lang.
Robert Iler
Han avsluttet skuespillerkarrieren etter serien og flyttet til Las Vegas for å etablere en en karriere som profesjonell pokerspiller. I 2019 flyttet han til Los Angeles hvor han startet podcasten Pajama Pants sammen med tidligere Sopranos-spiller Jamie-Lynn Sigler og YouTube-komiker Kassem G.
Hjørdis Kurås
Hjørdis Kurås har utviklet IKT-kurs for enslige mindreårige asylsøkere med støtte fra Atelier Nord, Norsk kulturråd og Utlendingsdirektoratet.
Kurås har tidligere vært styremedlem i UKS og Oslo Kunstforening, og initiert de kunstnerdrevne galleriene Galleri Barbara Hansen og 33 basement.
Bjordalen kraftverk
Bjordalen kraftverk er et vannkraftverk i Skiensvassdraget i Hjartdal kommune i Vestfold og Telemark fylke.
Fokk
En fokk er et seil som føres på fokkestag eller fokkemast på seilfartøy.
Stormfokk er et seil med lite areal og kraftig materiale beregnet for mye vind.
PK & DanseFolket
PK & DanseFolket er et norsk danseband fra Møre og Romsdal startet i 2001 av vokalist Per Kristian «PK» Støbakk. Støbakk hadde erfaring som vokalist fra dansebandet Vikings mellom 1978 og 1982 og ønsket å starte et nytt danseband. Allerede før han hadde et band klart inngikk han samarbeid med Audun Tylden i plateselskap Tylden & Co. som lovet ham platekontrakt dersom han klarte å sette sammen et bra danseband i løpet av et år. Prosessen med å sette sammen bandet ble filmet og senere vist som en fire episoders dokumentar på TV 2. Bandet har gitt ut elleve album, og blitt nominert til Spellemannprisen i klassen danseorkester for Heng deg på, Bam bam bam, Slik ho er og Full Truck 2.
Wenche Kvalstad Eckhoff
Wenche Kvalstad Eckhoff (født 28. februar 1946) er en norsk billedkunstner, bosatt i Oslo.
Eckhoff er oppvokst i Stange og har tidligere bodd på Hamar. Hun har vært yrkesaktiv billedkunstner siden 1969, og debuterte på Høstutstillingen i 1971. Hun har siden deltatt med utstillinger i blant annet Kunstnerforbundet, Festspillene i Nord-Norge og Wagnefestivalen i Bayreuth, Bryggen museum i Bergen, Lillehammer kunstmuseum, Herning kunstmuseum i Danmark etc.
Henrik av Danmark
Prins av Danmark
Prins Henrik var far til kronprins Frederik (født i 1968) og prins Joachim (født i 1969), og var bestefar til fem gutter og tre jenter.
Han oversatte flere bøker fra fransk til dansk, og gav også ut et par diktsamlinger. Sist i 1970-årene tok han kontakt med Kunstakademiet og ble opplært av billedhuggeren Poul Holm Olsen.
Ion Antonescu
Bakgrunn
Antonescu ble født i byen Piteşti, nordvest for hovedstaden București, og han var fra en rumensk-ortodoks øvre middelklassefamilie med en del militær familietradisjon. Han var særlig nær sin mor, Lița Baranga, som også overlevde ham. Faren, en offiser i den rumenske hæren, ville at Ion skulle følge i hans fotspor og sendte ham til infanteri- og kavaleriskolen i Craiova. Her skal Ion Antonescu ha vært klassekamerat med Wilhelm Filderman, den senere aktivisten i det jødisk-rumenske samfunnet, og hvis kontakt med den senere conducător Antonescu skal ha bidratt til å redde mange av hans medtroende. Etter å ha blitt uteksaminert i 1904, sluttet Antonescu seg til den rumenske hæren som sekondløytnant. Han tilbrakte de følgende to årene med videreopplæring innen kavaleriet i Târgovişte. Antonescu skal ha vært ærgjerrig og utålmodig med hensyn til opprykk, og dette ga seg utslag i tøffhet. Senere skulle kombinasjonen av hans tøffe og nådeløse stil, og hans røde hår, gi ham kallenavnet Câinele roșu («Den røde hunden»). Antonescu utviklet også et rykte for å sette spørsmålstegn ved sine overordnede og klaget til nivåene over dersom han mente de tok feil.
Andre verdenskrig
Antonescu var vaktsom som landets leder. Han tilstrebet stabilitet og hadde stor tillit til den rumenske hærens kapasitet. Han fjernet Jerngarden fra ledende stillinger i regjeringen og innsatte i stedet sine offiserskollegaer i regjeringen. Han innskrenket forsamlingsfriheten og ytringsfriheten i landet, og pleide et nært forhold til Tyskland. Antonescus dristigste beslutning var å slutte seg til Tysklands angrep på Sovjetunionen i juni 1941: Motivet var blant annet å gjenvinne Bessarabia og Bukovina samt en seier over bolsjevikene. Angrepet førte til gjenerobring av Bessarabia samt Transnistria, som aldri hadde vært en del av Romania. Med sin store hær, beliggenhet og oljefelter var Romania en viktig alliert for Tyskland, kanskje viktigere enn Italia. Antonescu hadde 10 møter med Hitler fra september 1940 til han ble styrtet. Antonsecu skal i denne forbindelse ha satt seg i respekt hos Hitler og forhandlet hardt om Romanias territorielle interesser.
Jerngarden gjennomførte et opprør 21. til 23. januar 1941 rettet mot Antonescu, ettersom de var uenige i regjeringens jødepolitikk, og det var spenninger i forhold til regjeringen i andre saker også. Opprøret utviklet seg til pogrom mot den jødiske befolkningen. Antonescu utnyttet situasjonen, og med tysk støtte ble Antonescus tidligere forbundsfeller i Jerngarden fjernet fra regjeringen, da de var for ytterliggående for de andre tyskvennlige kretsene, og Antonescu lot hæren knuse Jerngarden. Under opprøret ble flere hundre medlemmer av Jerngarden drept eller skadet, og 9,000 medlemmer ble internert. Etter dette gikk Jerngarden i oppløsning, hvor ledelsen enten ble fengslet eller flyktet til Tyskland. Der ble de internert i spesialavdelinger i konsentrasjonsleirene Buchenwald og Dachau. Samtidig offentliggjorde Antonescu at han hadde innledet samarbeid med de såkalte Codrenistene, den fløyen av Jerngarden som hadde vært motstander av lederen Horia Sima, og leder av denne fløyen var Corneliu Zelea Codreanus far, Ion. Antonescu prøvde igjen å utvide sitt politiske grunnlag for regjeringen, men hans motstand mot et parlamentarisk system gjorde at han ble avvist.
Mydalen kraftverk
Kraftverket ble rehabilitert i 2015, og fikk da ny turbin.
Wilhelm Hensel
Kunsterisk karriere
Hensel lavet særlig tegninger i stift og sepia samt raderinger, f.eks. til Johann Ludwig Tiecks Genoveva og Phantasus. Kjent er hans over 1000 tegninger av berømte samtidige under Berlins romantikk.
Dominic Chianese
Fra 1999 til 2007 spilte han rollen som Corrado John Soprano i tv-serien Sopranos. Det er denne rollen han er mest kjent for. Han har utover dette hatt gjesteopptredener i flere tv-serier, deriblant Kojak (1976), Tales from the Darkside (1986) og Lov og orden (1991 og 1997). I tillegg spilte han i flere episoder av Boardwalk Empire (2011–2013) og The Good Wife (2012–2015).
Johnny Cash
Johnny Cash (født J.R. Cash; 26. februar 1932, død 12. september 2003) var en amerikansk musiker. Stilen hans dekket et vidt spekter, med elementer av country, rock and roll, blues og spirituals.